Source: https://www.edilex.fi/tarkennettu_haku/uutiset?classIds%5B%5D=303&classIds%5B%5D=304&classIds%5B%5D=305&classIds%5B%5D=306&classIds%5B%5D=307&classIds%5B%5D=308&classIds%5B%5D=309&classIds%5B%5D=310&classIds%5B%5D=311&classIds%5B%5D=312&classIds%5B%5D=313&classIds%5B%5D=314&classIds%5B%5D=315&classIds%5B%5D=316&classIds%5B%5D=317&classIds%5B%5D=318&classIds%5B%5D=319&classIds%5B%5D=320&classIds%5B%5D=321&classIds%5B%5D=322&classIds%5B%5D=323&typeIds%5B%5D=127%3Afi&perpage=100&offset=1001&sort=timedesc
Timestamp: 2020-01-25 02:07:36+00:00
Document Index: 21535738

Matched Legal Cases: ['in FINE', 'tuomioistuin ', 'tuomioistuin ', 'tuomioistuin ', 'KKO ', 'kko ']

1 - 100 .......... 701 - 800 801 - 900 901 - 1000 1001 - 1100 1101 - 1200 1201 - 1300 1301 - 1400 1401 - 1500 .......... 14001 - 14021
18.1.2019 12.44
Tiedustelutoiminnan valvontaa koskeva laki voimaan helmikuun alusta Siviili- ja sotilastiedustelun valvontaa koskeva laki tulee voimaan 1. helmikuuta 2019. Valvontajärjestelmän uudistamista tarvitaan, koska siviili- ja sotilastiedusteluviranomaisille on tarkoitus antaa uusia merkittäviä tehtäviä ja toimivaltuuksia vireillä olevan tiedustelulainsäädännön hyväksymisen myötä. Tiedustelutoiminnan valvontajärjestelmä muodostuu parlamentaarisesta valvonnasta sekä laillisuusvalvonnasta vastaavasta tiedusteluvalvontavaltuutetusta.
17.1.2019 14.27
Toisin kuin käräjoikeus hovioikeus velvoitti äidin korvaamaan isän oikeudenkäyntikulut täysimääräisesti lapsen huoltoa ja tapaamisoikeutta koskevan päätöksen täytäntöönpanoriidassa - kohtuullistamiselle ei ollut edellytyksiä HO:ssa oli kysymys siitä, oliko asiassa OK 21 luvun 8 b §:n mukaiset edellytykset kohtuullistaa lapsen äidin maksettavaksi tuomittuja oikeudenkäyntikuluja. HO päätyi kokonaisarvioinnissaan siihen, ettei asiassa ollut OK 21 luvun 8 b §:n mukaisia edellytyksiä kohtuullistaa oikeudenkäyntikuluja. Näin ollen äiti oli velvollinen korvaamaan määrältään myönnetyt oikeudenkäyntikulut isälle. KO:n ratkaisua muutettiin. (Vailla lainvoimaa 17.1.2019)
17.1.2019 13.11
FINEltä uusi opas: Matkatapaturmat, matkasairaudet ja niiden erityistilanteet – mitä korvataan, mitä ei? Matkatapaturmat, -sairaudet sekä niiden erityistilanteet nousevat esiin FINEn Vakuutus- ja rahoitusneuvonnassa päivittäin. Kysymyksiä herättävät etenkin ennen matkaa olleen sairauden paheneminen, vahingot riskialttiissa lajeissa tai yllättävän hammassäryn hoito. Uusi opas toimii tietopakettina matkaa suunnittelevalle ja varmistaa mutkattoman matkanteon heti matkan alkumetreiltä lähtien, FINE tiedottaa.
17.1.2019 12.12
Hovioikeus kumosi käräjäoikeuden päätöksen pesänselvittäjän määräämisestä puuttuvan toimivallan vuoksi Käräjäoikeus oli päätöksessään katsonut, että TL:n asuinpaikka hänen kuollessaan oli ollut Italiassa, mutta että Helsingin käräjäoikeudella oli TL:n kotipaikan alioikeutena toimivalta pesänselvittäjän määräämistä koskevassa asiassa. Käräjäoikeus oli viitannut tältä osin perintökaaren 26 luvun 1 §:n säännöksiin. AL:n valituksen johdosta hovioikeudessa oli ratkaistavana kysymys siitä, oliko suomalainen tuomioistuin ollut toimivaltainen käsittelemään TL:n pesänselvittäjän määräämistä koskevan asian. Punnittuaan kaikkia asiassa ilmi tulleita seikkoja TL:n elinolosuhteista hänen kuolemaansa edeltävinä vuosina ja hänen kuolinhetkellään hovioikeus katsoi, että TL:llä oli katsottava olleen läheisempi liittymä Italiaan kuin Suomeen. TL:n asuinpaikka oli sen vuoksi ollut Italiassa hänen kuolinhetkellään. Näin ollen Helsingin käräjäoikeus ei ollut EU:n perintöasetuksen 4 artiklan mukaisesti toimivaltainen käsittelemään TL:n pesänselvittäjän määräämistä koskevaa asiaa. Sen olisi pitänyt jättää pesänselvittäjän määräämistä koskeva hakemus tutkimatta. (Vailla lainvoimaa 17.1.2019)
16.1.2019 14.48
Apulaisoikeusasiamies kiinnitti Espoon kaupungin sosiaali- ja terveyspalveluiden huomiota eroperheille tarkoitettujen palveluiden riittävään saatavuuteen lastenvalvojien palveluiden osalta Apulaisoikeusasiamies saattoi Espoon kaupungin sosiaali- ja terveystoimen tietoon käsityksensä siitä, että tilanne lastenvalvojapalvelujen saatavuudessa vuoden 2017 loppupuoliskolla oli lainvastainen. Oikeusasiamies kiinnitti samalla vastaisen varalle kaupungin sosiaali- ja terveyspalveluiden huomiota eroperheille tarkoitettujen palveluiden riittävään saatavuuteen lastenvalvojien palveluiden osalta.
16.1.2019 9.10
Digitaaliset kansalaisoikeudet yleisen tietosuoja-asetuksen GDPR:n näkökulmasta: Ilmainen verkkokurssi kansalaisten oppaaksi Digitaaliset kansalaisoikeudet on ilmainen verkkokurssi, joka auttaa kansalaisia ​​ymmärtämään ja toteuttamaan uusia oikeuksiaan jokapäiväisessä elämässä. Internet Society (ISOC) ja Suomen ulkoministeriö ovat rahoittaneet Open Knowledge Finlandin luomaan ilmaisen opetuskurssin kansalaisille, jotta he voivat tutustua uusiin EU:n yleisen tietosuoja-asetuksen myötä tulleisiin digitaalisiin oikeuksiin (GDPR).
15.1.2019 8.10
Arviointiraportti Kokeilukulttuuri Suomessa – nykytilanne ja kehittämistarpeet: Kokeilutoimintaan lisää pitkäjänteisyyttä ja systemaattista oppimista Kokeilevan kulttuurin edistäminen on pääministeri Juha Sipilän hallitusohjelman keskeinen keino uudistaa yhteiskuntaa ja eri alojen toimintatapoja sekä tuottaa uutta kasvua. 14. tammikuuta julkaistun arviointiraportin mukaan kokeilut koetaan hyväksi työkaluksi toiminnan kehittämisessä ja uusien ratkaisujen etsimisessä, mutta kokeiluihin liittyy myös haasteita. Arviointiraportti suosittelee laajemman toimijajoukon osallistamista kokeiluihin sekä kokeiluista saadun tiedonvälityksen tehostamista. Kokeilut tulisi myös toteuttaa suunnitelmallisemmin päätöksenteon tueksi.
FINE: Henkilökohtainen neuvonta estää riitoja vakuutus-, pankki- ja sijoitusasioissa FINEen otettiin yhteyttä vakuutus-, pankki- ja sijoitusasioihin liittyvissä kysymyksissä vuoden 2018 aikana 7.700 kertaa, FINE tiedottaa. Trendi asioiden ratkaisemisessa jo alkuvaiheen neuvonnassa vahvistui entisestään. Neuvonta-asioita oli jopa 88 % kaikista asioista ja riitoja 12 %, neljä prosenttiyksikköä edellisvuotta vähemmän. Yhteydenotoista 72 % oli vakuutusasioita, pankkiasioita oli 24 % ja sijoitusasioita 4 %.
14.1.2019 13.32
Tietosuojavaltuutetun toimisto päivitti luettelon käsittelytoimista, joiden yhteydessä on tehtävä vaikutustenarviointi Tietosuojavaltuutetun toimiston luetteloa käsittelytoimista, joiden yhteydessä on tehtävä vaikutustenarviointi, on päivitetty 21. joulukuuta 2018. Se on myös julkaistu Virallisessa lehdessä 2/2019. Aiemmin julkaistuun luetteloon on tehty muutoksia Euroopan tietosuojaneuvoston lausunnon johdosta.
14.1.2019 7.26
Aluehallintovirasto peruutti perintäyhtiö Alektum Oy:n toimiluvan – KKV hakee kieltoa lainvastaisten perintäkulujen perimiselle Etelä-Suomen aluehallintovirasto on peruuttanut Alektum Oy:n toimiluvan harjoittaa perintätoimintaa. Asiasta on annettu kolme päätöstä 31.12.2018. Perintäyhtiön toiminnassa on ilmennyt toistuvasti vakavia puutteita, ja perintäyhtiö on osoittanut ilmeistä piittaamattomuutta lakia, hyvää perintätapaa ja valvovan viranomaisen päätöksiä kohtaan. Alektum Oy on muun muassa perinyt riitautettuja saatavia, antanut velalliselle harhaanjohtavaa tietoa sekä jatkanut lainvastaisten perintäkulusaatavien perintää. Alektum Oy on jatkanut lainvastaista menettelyä aluehallintoviraston antamien varoitusten jälkeen. Perintälupalain mukaan aluehallintoviraston on peruutettava toimilupa, jos perintätoiminnasta vastaava henkilö on laiminlyönyt velvollisuutensa huolehtia siitä, että perintätoiminnassa noudatetaan hyvää perintätapaa ja että perintätoimintaa muutoinkin harjoitetaan lainmukaisesti.
Henkilövahingosta aiheutuvan tilapäisen haitan korvattavuuden edellytyksenä on pääsääntöisesti, että henkilövahinko ja siitä aiheutuva haitta on lääketieteellisin keinoin todettavissa - laittomasta uhkauksesta tuomittu vapautettiin korvausvelvollisuudesta Asiassa ei ollut esitetty lääkärinlausuntoa tai esimerkiksi terveydenhuollon ammattilaisen tai psykologin lausuntoa siitä, että A:lle olisi rikoksesta aiheutunut psyykkisen terveydentilan häiriö. HO katsoi, että asianomistajan ja hänen huoltajansa oikeudessa antamat kertomukset eivät riittävästi osoittaneet, että A:lle olisi aiheutunut rikoksesta henkilövahingosta johtuvaa tilapäisenä haittana korvattavaa vahinkoa. Korvausvaatimus tilapäisestä haitasta oli sen vuoksi hylättävä. KO:n tuomiota muutettiin. (Vailla lainvoimaa 11.1.2019)
11.1.2019 11.51
Helsingin hovioikeuden tuomio Länsimetro Oy:n ja Destia Oy:n välisessä urakkariidassa Hovioikeudessa oli keskeisesti kysymys siitä, tuliko Destia vapauttaa velvollisuudesta palauttaa Länsimetrolle ruiskubetonisalaojien muovisten salaojaputkien päiden jatkamisesta laskutetut ja maksetut noin 2 miljoonaa euroa (0 % alv). Käräjäoikeuden mukaan Destia oli jatkanut salaojaputkien päitä tarpeettomasti ja laskuttanut tästä työstä perusteettomasti. Hovioikeus katsoi toisin kuin käräjäoikeus, että asiaa tuli arvioida sopimusoikeudellisten sääntöjen eikä perusteetonta etua koskevien oikeusohjeiden nojalla. Lopputuloksena hovioikeus alensi Destian Länsimetrolle maksettavaksi tuomittua määrää. (Vailla lainvoimaa 11.1.2019)
11.1.2019 11.35
Tasa-arvovaltuutettu: Syrjintäepäily samanarvoisten tehtävien palkkauksessa Tasa-arvovaltuutettu totesi, että syrjintäolettaman kumotakseen työnantajan tulisi voida osoittaa, ettei se ole voinut poistaa työtehtävien muuttumisesta johtuneita palkkaeroja välittömästi, vaan että palkkaeron poistaminen on vaatinut siirtymäaikaa. Tasa-arvovaltuutettu katsoi myös, että asiasta saatujen tietojen perusteella siirtymäaika oli tässä tapauksessa jo kulunut, kun A:n ja B:n välinen palkkaero oli jatkunut jo noin kolmen vuoden ajan. Tasa-arvovaltuutettu kehotti työnantajaa ryhtymään välittömästi toimenpiteisiin palkkaeron poistamiseksi kokonaan.
11.1.2019 10.47
10.1.2019 12.30
Hovioikeuden ratkaisu takausvastuusta yrityssaneerauksessa Hovioikeus päätyi käräjäoikeuden tavoin siihen, ettei A:n takausvastuu ollut lakannut sen vuoksi, ettei hänen maksuvelvollisuudestaan pankille ollut määrätty yhtiön saneerausohjelmassa. Sen vuoksi A:n valitus oli hylättävä. Hovioikeus totesi, että A voi halutessaan hakea erikseen kysymyksessä olevan takausvastuun ja muiden mahdollisten velkojensa järjestelyä siten kuin yksityishenkilön velkajärjestelystä annetussa laissa säädetään. (Vailla lainvoimaa 10.1.2018)
10.1.2019 11.00
Sijoituslautakunnan ja FINE:n ratkaisusuosituksia loppuvuodelta 2018 Sijoituslautakunta ja FINE ovat antaneet loppuvuonna 2018 ratkaisuja, joissa on kysymys tiedonantovelvollisuudesta sijoitussidonnaisesta henkivakuutuksessa, vakuutuksen kuluista annettavista tiedoista, arvopaperisäilytyksestä ja sijoitusrahastosta.
9.1.2019 16.00
Pankkilautakunnan ja FINE:n ratkaisusuosituksia loppuvuodelta 2018 Pankkilautakunta ja FINE ovat julkaisseet uusia ratkaisusuosituksia, joissa on kysymys muun muassa pankin vaihdoista, verkkopankkitunnusten ja kortin oikeudettomasta käytöstä, palvelumaksuista, luoton eräännyttämisestä ja korttiehdoista.
9.1.2019 12.10
Vakuutuslautakunnan ja FINE:n loppuvuoden 2018 ratkaisuja – uutista täydennetty 10.1. uusien julkaistujen ratkaisujen vuoksi Vakuutuslautakunta ja FINE ovat julkaisseet ratkaisusuosituksia, joissa on kysymys muun muassa ulos jätettyjen lastenrattaiden varkaudesta, varastettujen korujen arvosta, henkivakuutuksen myöntämisestä kieltäytymisestä, tapaturmakäsitteestä, vuotovahingoista, korvauksen alentamisesta alkoholin käytön vuoksi, matkasairaudesta ja syy-yhteyksistä.
Hovioikeuden ratkaisu välityslausekkeen sitovuudesta sekä agenttisopimuksen päättymisestä ja sen johdosta maksettavista korvauksista HO hylkäsi uuteen seikkaan vetoamista koskeva väitteet. Pääkäsittelyn järjestämisen osalta HO katsoi kaikki seikat huomioon ottaen, että asian laatu ja merkityskin huomioon ottaen pääkäsittelyn toimittamista oli ollut pidettävä selvästi tarpeettomana. HO oli tässä yhteydessä kiinnittänyt huomiota myös asian käsittelyn kokonaisaikaan, oikeudenkäynnin kohteen supistumiseen ja siihen, että kysymys oli ollut tässä vaiheessa vain siitä, missä riidanratkaisumenettelyssä kantajan päävaatimukset tulevat käsiteltäviksi. HO päätti olla pyytämättä asiassa ennakkoratkaisua EUT:lta. Pääasian osalta HO vahvisti, että 2.1.2003 päivättyyn agenttisopimukseen sisältyvä välityslauseke muodosti sitovan välityssopimuksen vastapuoleen ja valittajan välillä. HO jätti tutkimatta vastapuolen vaatimuksen sen vahvistamisesta, että agenttisopimuksen päättymistä ja muun muassa sen johdosta maksettavia korvauksia ja hyvityksiä koskeva riita tulee käsitellä Suomen keskuskauppakamarin välimieslautakunnan sääntöjen mukaisessa välimiesmenettelyssä. (Vailla lainvoimaa 9.1.2019)
9.1.2019 9.14
KKO: Yleinen tuomioistuin oli toimivaltainen tutkimaan valtion kaupunkiin kohdistaman vahingonkorvauskanteen hallintosopimusriita-asiassa Valtio vaati kaupungilta korvausta vahingosta, joka oli aiheutunut kaupungin ja aluehallintoviraston välisen talous- ja velkaneuvontapalvelujen järjestämistä koskevan toimeksiantosopimuksen purkamisesta. Yleinen tuomioistuin oli toimivaltainen tutkimaan valtion kaupunkiin kohdistaman kanteen.
8.1.2019 12.10
Hovioikeus ei muuttanut käräjäoikeuden ratkaisun lopputulosta osakekaupan julistamisesta pätemättömäksi oikeustoimilain 3 luvun 33 §:n perusteellaKäräjäoikeus katsoi, että ostaja A oli tiennyt myyjän B:n olevan sidottu osakassopimukseen tai että B:n tämän kaltainen sidonnaisuus oli olosuhteena varsin todennäköinen. Aloitteen osakekaupasta oli tehnyt A. B:ltä oli ostettu pieni osakemäärä ja ostajan puolelta oli esitetty sähköpostissa 9.2.2017, että kauppakirja olisi lakimiehen laatima. A ei ollut millään tavoin selvittänyt B:n mahdollista sidonnaisuutta tai kysynyt tästä mitään. Kauppa itsessään, eli 100 osaketta = 100 euroa, oli ollut myyjän kannalta ilmeisen vähämerkityksellinen. Kaupalla oli B:n osalta syntynyt riski merkittävän taloudellisen vahingon, vähintäänkin 20.000 euron sopimussakon syntymisestä verrattuna kauppahintaan 100 euroa. Näiden seikkojen perusteella oli katsottava, että kauppa oli syntynyt olosuhteissa, joista tietoisen ostajan oli kunnianvastaista ja arvotonta vedota kyseiseen sopimukseen. Osakekauppaa koskeva sopimus 9.2.2017 oli oikeustoimilain 3 luvun 33 §:n perusteella julistettava pätemättömäksi. (Vailla lainvoimaa 8.1.2019)
8.1.2019 8.28
FINE selvitti: Ikä ei ole este matkavakuutuksen saannille – terveysselvitystäkään ei pääsääntöisesti edellytetä – Ikäihmisten lisääntyneen matkailun myötä vakuutusyhtiöt tarjoavat matkavakuutusturvaa yhä iäkkäämmille henkilöille, FINEn vakuutusasiantuntija Hanna Salo sanoo. Vakuutuksen myöntämiseen liittyvä yläikäraja vaihtelee sen mukaan onko kyseessä matkakohtainen vai jatkuva matkavakuutus. Puolet yhtiöistä myöntää matkakohtaisen matkavakuutuksen ilman yläikärajaa, muilla yläikäraja vaihtelee 70–86 vuoden välillä. Jatkuvan matkavakuutuksen myöntää yksi yhtiö ilman yläikärajaa, muilla yläikäraja vaihtelee 70–100 vuoden välillä.
8.1.2019 7.15
Hovioikeus KKO:n ennakkoratkaisuun vedoten: Kunnalliselta vuokrataloyhtiöltä ei voida edellyttää tavanomaista selvästi laajempaa vuokranmaksun laiminlyöntien sietämistä Korkeimman oikeuden ratkaisun KKO 2003:71 mukaan kunnalliselta vuokrataloyhtiöltä ei voida edellyttää tavanomaista selvästi laajempaa vuokranmaksun laiminlyöntien sietämistä, koska toiminnan tarkoituksena ei tavallisesti ole taloudellisen voiton tavoitteleminen ja seuraukset koituisivat viime kädessä kaikkien yhtiön vuokralaisten vahingoksi. TVT Asunnot Oy:n asemaa kaupungin omistamana vuokrataloyhtiönä ei voitu siten pitää sellaisena seikkana, jonka perusteella A:n laiminlyöntejä olisi pidettävä merkitykseltään vähäisinä. Mainituilla lisäyksillä hovioikeus hyväksyi käräjäoikeuden johtopäätöksen siitä, ettei A:n vuokranmaksun laiminlyönnin merkitys ollut vähäinen. TVT Asunnot Oy:llä oli siten ollut oikeus purkaa vuokrasopimus. Kysymys myös oikeudenkäyntikuluista häätötilanteessa. (Vailla lainvoimaa 8.1.2019)
7.1.2019 13.13
Raportit ministeriöiden syyskauden 2018 säädösten sujuvoittamisen hankkeista – Itä-Suomen yliopisto arvioi onnistumisen kevään 2019 aikana Ministeriöissä on tehty nyt 3,5 vuoden ajan töitä säädösten sujuvoittamisen kärkihankkeen eteen. Tavoitteena on ollut helpottaa kansalaisten arkea ja parantaa yritysten toimintaedellytyksiä ja tätä kautta Suomen kilpailukykyä. Toimintatapoja on uudistettu normeja purkamalla, digitalisaatiota ja sähköisiä palveluja edistämällä sekä kokeiluja hyödyntämällä.
4.1.2019 13.41
Hallinto-oikeus jätti tutkimatta perusteettoman edun palautusta koskevat vaatimuksetYhtiö oli katsonut, että kaupunki oli yhtiön ja kaupungin väliseen maanvuokrasopimukseen ja sitä koskevaan irtisanomiseen liittyen saanut perusteetonta etua yhtiön kustannuksella, ja tällä perusteella vaatinut kaupungilta perusteettoman edun palautusta. Koska valituksessa ei ollut esitetty kuntalaissa tarkoitettuja valitusperusteita kaupunginhallituksen päätöksen lainvastaisuuden osoittamiseksi ja koska kysymyksessä olevan perusteettoman edun palautusta koskevan vaatimuksen tutkiminen ei asiassa todetuin tavoin kuulunut HAO:n toimivaltaan, vaatimukset oli jätettävä tutkimatta. (Ei lainvoim. 4.1.2019)
4.1.2019 10.36
KKV: Sähkökatkojen hyvittäminen Koska sähköverkko on aina alttiina erilaisille keskeytyksiä aiheuttaville luonnon- ja muille ilmiöille, ei voi edellyttää, ettei sähkökatkoksia lainkaan olisi. Vähäistä suuremmasta sähkökatkoksesta voi kuitenkin saada hyvitystä, muistuttaa Kilpailu- ja kuluttajavirasto. Sähkömarkkinalain mukaan sähköntoimitus on virheellinen, jos se on yhtäjaksoisesti tai toistuvasti keskeytynyt eikä sähkökatkos ole vähäinen ottaen huomioon keskeytyksen syy ja olosuhteet. Vähäisyyden arvioinnissa otetaan huomioon keskeytyksen syy ja pituus sekä se, millaisia vaikutuksia keskeytyksestä on ollut sähkönkäyttäjälle.
4.1.2019 8.44
Keskuskauppakamarin asiantuntija Paula Paloranta: Myös algoritmin suunnittelija on vastuussa markkinoinnista – Kansainvälisen kauppakamarin ICC:n markkinoinnin perussäännöt päivitetty Maailmanlaajuinen markkinoinnin ohjeisto on päivitetty vastaamaan digitalisaation mukanaan tuomia haasteita. Vastaisuudessa markkinoinnista ovat ohjeiston mukaan vastuussa myös esimerkiksi algoritmien suunnittelijat ja mediatoimistot. Säännöissä tekoäly mainitaan samassa yhteydessä, Keskuskauppakamari uutisoi.
3.1.2019 11.21
Vuoden 2018 luetuimmat jutut Edilexissä on julkaistu kaiken kaikkiaan jo lähes 56 500 uutista. Vuonna 2018 uutisia julkaistiin 3 654 kappaletta. Lue vuoden 2018 luetuimmat jutut!Avoin uutinen
3.1.2019 10.04
Kuluttajariitalautakunta: Lentoyhtiö vastasi viivästyneen lennon matkustajien hotelliyön ja ylimääräisten linja-autolippujen kustannuksista - vakiokorvausta ei tullut vähentää matkustajille vahingonkorvauksena maksettavasta muusta hyvityksestä Lento D8123, 3.10.2016 saapui Rovaniemeltä Helsinkiin yhdeksän tuntia 12 minuuttia sovitusta aikataulusta viivästyneenä. Matkustajat saapuivat Helsinki–Vantaan lentokenttähotelliin noin klo 2.30 aamuyöllä. Koska seuraava linja-autoyhteys matkustajien kotipaikkakunnalle olisi lähtenyt vasta seuraavana aamuna eikä matkustajien voitu kohtuudella edellyttää yöpyvän lentokentän terminaalirakennuksessa, lautakunta katsoi, että yöpyminen Helsingissä oli ollut viivästyksen vuoksi välttämätöntä. Koska lentoyhtiö ei ollut asiassa esitetyn mukaisesti näyttänyt, että käsillä olisi ollut Montrealin yleissopimuksen mukaisia perusteita vapautua korvausvelvollisuudesta, tuli lentoyhtiön korvata matkustajille myös ylimääräisistä linja-autolipuista aiheutuneet kustannukset. Vakiokorvausta ei tullut vähentää matkustajille vahingonkorvauksena maksettavasta muusta hyvityksestä. Lautakunta suositti, että lentoyhtiö maksaa matkustajille yhteisesti 181 euron vahingonkorvauksen.Avoin uutinen